|  |  |
| --- | --- |
| Ügykarbantartó\* |  |
| Ügy megnevezése\* | Lakossági önerős útépítés kezdeményezése |
| Összefoglaló mondat | Az önkormányzat a vonatkozó helyi rendeletben foglalt feltételek együttes fennállása esetén lakossági kezdeményezésre önerővel megvalósuló útépítéshez támogatást nyújthat. |
| Eljárásra  jogosultak/kötelezettek köre | Bármely személy |
| Mit kell tennie\* | Kérelem benyújtása postai úton, e-mailben vagy személyesen. |
| Kötelezettségmulasztás | Közútkezelői hozzájárulás nem kerül kiadásra. |
| Határidők | A kérelem elbírálása – átruházott hatáskörben – a jegyző feladatkörébe tartozik.  Az eljárás során a közútkezelői hozzájárulás kiadása az útvonal előzetes bejárásához és egyéb feltételekhez köthető.  A hatóság 21 napon belül érdemben dönt, a kérelem elbírálásáról az ügyfelek írásban értesülnek. |
| Benyújtandó dokumentumok | * Utcaközösség által benyújtott támogatási igénybejelentés, |
| Fizetési kötelezettség | Az eljárás illetékmentes. |
| Eljáró szerv | Kecskemét Megyei Jogú Város Polgármestere |
| Felettes szerv/jogorvoslat | - |
| Egyéb információk | A lakossági kezdeményezésre megvalósuló útépítések támogatási rendszerére vonatkozó folyamatot a 22/2016. (XII.15.) önkormányzati rendelet szabályozza. Az utcaközösség által benyújtott kérelem alapján kétféle módon biztosíthat támogatási lehetőséget az önkormányzat az alábbiak szerint:  Önkormányzati beruházás keretében, az alábbi feltételek fennállása esetén nyújtható támogatás:   * - a beruházással összefüggésben a rendelet szabályai szerint megállapított mértékű útépítési érdekeltségi hozzájárulást az érdekeltek legalább kétharmad része már az önkormányzat számára megfizette, * - arra az önkormányzat költségvetése forrást biztosít, * - útépítési beruházás esetén valamennyi, a szilárd burkolat alá kerülő nyomvonalas közmű megépítésre került vagy a beruházás részeként megvalósul, * - a kiépítendő útnak közvetlen csatlakozása van szilárd burkolatú úthoz, valamint a szilárd burkolatú csatlakozó út megépítés alatt áll, * - a beruházás megvalósításához szükséges, nyomvonalat képező valamennyi ingatlan önkormányzati vagy állami tulajdonában áll.   Az útépítési érdekeltségi hozzájárulás egy érdekeltségi egységre jutó legkisebb mértéke:   * + gyűjtőút esetén a beruházási költség 40 %-ának és az érdekeltségi egységek számának hányadosa,   + lakóút esetében a beruházási költség 50 %-ának és az érdekeltségi egységek számának hányadosa,   + kiszolgáló út esetében a beruházási költség 50 %-ának és az érdekeltségi egységek számának hányadosa,   + járda esetében a beruházás költség 50 %-ának és az érdekeltségi egységek számának hányadosa.   Az útépítési érdekeltségi hozzájárulás 50 %-át kell megfizetni azoknak a több úttal is határos ingatlannal rendelkező érdekelteknek, akik a rendelet hatályba lépését megelőzően az ingatlannal határos másik út megépítése érdekében útépítési érdekeltségi hozzájárulás megfizetésére kötelezettséget vállaltak vagy annak megfizetésére őket az önkormányzat kötelezte. Ezen körülmények fennállását az érdekeltnek kell bizonyítania a kötelezettséget keletkeztető dokumentum önkormányzat részére a 8. § (4) bekezdés szerinti határidőben történő bemutatásával.”  Nem önkormányzati beruházásban:  A 11.§ szerint az önkormányzat kérelemre lakóút megépítéséhez útépítési támogatást nyújthat, ha az útépítési beruházás   * + az önkormányzat tulajdonában álló közúton valósul meg és   + a kérelmező jogerős érvényes építési engedéllyel rendelkezik, és az engedély érvényessége a kérelem benyújtásától számított legalább 18 hónap időtartamot meghaladja.   A kérelmet a támogatás iránt az útépítési beruházás hatósági engedélyében megnevezett természetes személy nyújthatja be, ha   * kötelezettséget vállal arra, hogy a beruházás megvalósítását követően az elkészült építményt térítésmentesen az önkormányzat tulajdonába adja, * kötelezettséget vállal arra, hogy a járda- vagy útépítés tervezésére és kivitelezésre megkötött szerződésekből származó garanciális, szavatossági, jótállási és egyéb, a szerződések teljesítését a szerződések időtartamán túlmenően biztosító szerződéses megállapodásokból őt megillető jogokat az önkormányzatnak térítésmentesen átadja és ennek tényét a tervezésre, kivitelezésre megkötött szerződésekben rögzíti.   Az útépítési támogatás mértéke ebben az esetben nem haladhatja a beruházás bekerülési költségének az 50 %-át. |
| Kapcsolódó nyomtatványok | <https://ekecskemet.hu/mernoki-iroda> |
| Egyéb alkalmazások | - |
| Vonatkozó jogszabályok | * A közúti közlekedésről szóló 1988. évi I. törvény * 2016. évi CL. törvény az általános közigazgatási rendtartás szabályairól * 22/2016. (XII.15.) önkormányzati rendelet a lakossági kezdeményezésű útépítésekről * 4/2013. (II.14.) önkormányzati rendelet Kecskemét Megyei Jogú Város Önkormányzata Közgyűlésének a Közgyűlés és Szervei Szervezeti és Működési Szabályzatáról   33/2015. (XII.17.) sz. rendelet Kecskemét Megyei Jogú Város Helyi Építési Szabályzatáról (HÉSZ) |
| Fogalmak | - |
| Elektronikusan ügyintézhető | e-papíron intézhető |
| Telefonosan ügyintézhető (link) | - |
| Személyesen ügyintézhető (link) | Kecskemét Megyei Jogú Város Polgármesteri Hivatal Színház felőli ügyfélszolgálati helyiség  hétfő: 7.45 – 12.00 és  13.00 – 16.30  szerda: 13.00 – 18.00 |
| Tárgyszavak\* | útépítés, önerős, lakossági |